Id-Deċiżjoni tal-Kummissjoni
tal-5 ta’ Diċembru 2003
li jemenda d-Deċiżjoni Nru 2002/106/KE fejn għandu x’jaqsam l-istabbiliment ta’ test diskriminatorju ta’ deni klassiku tal-ħnieżer
(notifikata bid-dokument numru K(2003) 4522)
(Test b’relevanza għall-EE)
(2003/859/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat Direttiva tal-Kunsill 2001/89/KE tat-23 Ottubru 2001 fuq miżuri tal-Komunità għall-kontroll fuq deni klassiku tal-ħnieżer [1] partikolarment l-Artikolu 17(5) ta’ dan,
Billi:
(1) Regoli fuq l-użu ta’ tilqim tad-deni klassiku tal-ħnieżer u testijiet diskriminatorji kif imniżżel fid-direttiva 2001/89/KE u fid-Deċiżjoni tal-Kummissjoni 2002/106/KE ta’ 1 Frar 2002 approvazzjoni ta’ Manwal dijanjostiku li jistabbilixxi proċeduri dijanjostiċu, metodi ta’ kampjunaġġ u kriterji għall-evalwazzjoni ta’ testijiet ta’ laboratorju għall-konferma tad-deni klassiku tal-ħnieżer [2].
(2) l-użu ta’ tilqim markatur kien imfixkel minħabba n-nuqqas ta’ testijiet diskriminatorji li kapaċi joħolqu distinzjoni ta’ min jorbot fuqha bejn ħnieżer bit-tilqima u ħnieżer infettati bid-deni klassiku tal-ħnieżer. Għall din ir-raġuni l-ebda test diskriminatorju tad-deni klassiku tal-ħnieżer ma ġie stabbilit mid-deċiżjoni 2002/106/KE.
(3) Fl-2003 il-laboratorju tar-referenza tal-Komunità għad-deni klassiku tal-ħnieżer b’kooperazzjoni mal-laboratorji tad-deni klassiku tal-ħnieżer nazzjonali evalwaw test diskriminatorju ġdid fil-kuntest tad-Deċiżjoni tal-Kummissjoni 2003/265/KE ta’ l-10 April 2003 fuq assisstenza finanzjarja lill-Komunità referenza tal-laboratorju fuq l-evalwazzjoni ta’ test ġdid tad-deni klassiku tal-ħnieżer [3]
(4) Ir-riżultati ta’ l-evalwazzjoni juru li s-sensitività u speċifiċità tat-test diskriminatorju l-ġdid huwa suffiċjenti biex jitħalla l-użu tiegħu f’kuntest ta’ tilqima ta’ emerġenza b’ tilqima markatur.
(5) It-test diskriminatorju ġdid li tagħraf bejn ħnieżer b’tilqima u ħnieżer infettati b’mod naturali bid-deni klassiku tal-ħnieżer għandhom għalhekk ikunu stabbiliti bi ftehim mad-direttiva 2001/89/KE billi tistabilixxi gwida għall-użu tiegħu. Dawk ir-regoli għandhom jiżguraw li t-tilqim markatur flimkien mat-test ma jġibux sogru mhux aċċettabbli f’relazzjoni mal-movimenti fis-suq ta’ ħnieżer b’tilqima, il-wild tagħhom u l-prodotti tagħhom.
(6) Deċiżjoni tal-Kummissjoni 2002/106/KE għanda għalhekk tiġi emendata.
(7) Il-miżuri pprovduti f’din id-deciżjoni huma fi ftehim ma l-opinjoni tal-Kumitat wieqaf fuq il-Proċess ta’ l-Ikel u S-Saħħa ta’ l-Annimali,
ADDOTTAT DIN ID-DEĊIŻJONI:
L- Artikolu 1
Il-Kapitolu VIII ta’ l-Anness ta’ Deċiżjoni 2002/106/KE huwa emendat bi ftehim ma l-anness ta’ din id-deċiżjoni.
L- Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, 5 Diċembru 2003.